cyanic-selkie/wikianc huggingface dataset:
பரிச்சா அனல் மின் நிலையம்
பரிச்சா அனல் மின் நிலையம் (Parichha Thermal Power Station) இந்திய மாநிலமான உத்தரப்பிரதேசத்தில் ஜான்சி மாவட்டத்தில் பரிச்சாவில் அமைந்துள்ளது. இது ஜான்சியிலிருந்து சுமார் 25 கி.மீ. தொலைவில் பேட்வா ஆற்றின் கரையில் அமைந்துள்ளது. இந்த மின் உற்பத்தி நிலையம் உத்தரப்பிரதேச மாநிலம் வித்யுத் உத்பதன் நிகாம் நிறுவனத்திற்குச் சொந்தமானது.
செயல்பாடுகள்
இந்த ஆலை இரண்டு நிலைகளுடன் மொத்தம் 6 அலகுகளைக் கொண்டுள்ளது. இந்த இயந்திரங்கள் பாரத் ஹெவி எலக்ட்ரிகல்ஸ் லிமிடெட், எம் / எஸ் ஏபிபி, மெஸ் ஆல்ஸ்டோம், மெசஸ் யோகோகாவாவில் தயாரிக்கப்பட்டன. அனைத்து பிரிவுகளுக்கும் தேவையான நிலக்கரி பாரத் கோக்கிங் நிலக்கரி நிறுவனம் மற்றும் ஈஸ்டர்ன் கோல்ஃபீல்ட்ஸ் நிறுவனம் ஆகியவற்றின் நிலக்கரி சுரங்கங்களிலிருந்து சரக்கு ரயில் மூலம் வழங்கப்படுகிறது.
இந்த நிலையத்தின் அனைத்து அலகுகளும் நிலக்கரி மூலம் எரியும் அனல் மின் நிலையங்களாகும். இதன் மொத்த உற்பத்தித் திறன் 1140 மெகாவாட் ஆகும். இங்குப் பின்வரும் அலகுகள் உள்ளன. அனைத்து அலகுகளுக்கும் தேவையான நிலக்கரி பி.சி.சி.எல், ஈ.சி.எல் இன் நிலக்கரி சுரங்கங்களிலிருந்து ரயில்வே மூலம் வழங்கப்படுகிறது.
திறன்
பரிச்சா அனல் மின் நிலையம் 1140 மெகாவாட் திறன் கொண்டது; 110 மெகாவாட்டின் 2 அலகுகள், 210 மெகாவாட்டின் 2 அலகுகள் மற்றும் 250 மெகாவாட்டின் 2 அலகுகள் என நிறுவப்பட்டுள்ளன. இதன் ஆறாவது அலகு 250 மெகாவாட் ஏப்ரல் 2013இல் தொடங்கப்பட்டது. மொத்த நிறுவப்பட்ட திறனாக 1140 மெகாவாட் உள்ளது. இது என்.ஆர்.எல்.டி.சி டெல்லி வழியாக தேசியத் கட்டத்துடன் இணைக்கப்பட்டுள்ளது.
மேற்கோள்கள்
பகுப்பு:அனல் மின் நிலையங்கள்
ஜேம்ஸ் வான்
இவர் தயாரித்த திகில் படங்கள் குறைந்த பட்சம் $2 பில்லியனுக்கும் அதிகமாக வசூலித்த இரண்டாவது திகில் உரிமையாகும். அத்துடன் இவர் திரைப்படம் மற்றும் தொலைக்காட்சி தயாரிப்பு நிறுவனமான அணு மான்ஸ்டர் புரொடக்சன்சு நிறுவனத்தின் தலைவரும் ஆவார். இவர் 2004 ஆம் ஆண்டு சா என்ற திரைப்படத்தின் மூலம் இயக்குனராக அறிமுகமானார். அந்தத் திரைப்படங்கள் வணிக ரீதியாக வெற்றியடைந்து உலகளவில் $1 பில்லியனுக்கும் அதிகமாக வசூலித்துள்ளன. Following a period of setbacks, அதை தொடர்ந்து 2015 ஆம் ஆண்டில் பியூரியஸ் 7 என்ற படத்தை இயக்கினார், பின்னர் டிசி நீட்டிக்கப்பட்ட பிரபஞ்சப் படமான அக்வாமேன் (2018) மற்றும் அக்வாமேன் அண்டு தி லோச்டு கிங்டோம் (2023) ஆகிய மீநாயகன் வகை திரைப்படங்களையும் இயக்கியுள்ளார். இவர் 2021 ஆம் ஆண்டு நிலவரப்படி 17வது அதிக வசூல் செய்த இயக்குனராக உள்ளார், இவரது படங்கள் உலகம் முழுவதும் $3.7 பில்லியன் வசூலித்துள்ளன.
வெளி இணைப்புகள்
பகுப்பு:1977 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் திரைக்கதை எழுத்தாளர்கள் பகுப்பு:ஆஸ்திரேலியத் திரைப்பட தயாரிப்பாளர்கள் பகுப்பு:ஆத்திரேலியத் திரைப்பட இயக்குநர்கள் பகுப்பு:திகில் திரைப்பட இயக்குனர்கள் பகுப்பு:வரைகதை எழுத்தாளர்கள்
அன்னியாளம்
அன்னியாளம் (Anniyalam) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 74 கி.மீ. தொலைவிலும், தளியில் இருந்து 4 கி.மீ தொலைவிலும், மாநிலத் தலைநகரான சென்னையில் இருந்து 325 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் ஓசூர் தெடர்வண்டி நிலையமாகும்.
குறிப்பு
பகுப்பு:கிருஷ்ணகிரி மாவட்டத்திலுள்ள கிராமங்கள்
மாதவிடாய் நோய்க்குறி
மாதவிடாய் நோய்க்குறி ( பி.எம்.எஸ் ) என்பது ஒரு பெண்ணின் மாதவிடாய்க்காலத்தில் ஒன்று முதல் இரண்டு வாரங்களில் ஏற்படும் உடல் மற்றும் உணர்வு ரீதியான நோய் உணர்க்குறியைக் குறிக்கிறது. இதற்கான அறிகுறிகள் பெரும்பாலும் பெண்களுக்கிடையே வேறுபடுகின்றன. இரத்தப்போக்குத் தொடங்கியவுடன் இந்த அறிகுறிகள் முடிவடைந்து விடுகின்றன. பொதுவான அறிகுறிகளாக முகப்பரு, மென்மையான மார்பகங்கள், வீக்கம், சோர்வாக இருப்பது, எரிச்சல் மற்றும் மனநிலை மாற்றங்கள் ஆகியவை ஏற்படும். பெரும்பாலும் இந்த அறிகுறிகள் ஆறு நாட்களுக்கு இருக்கும். ஒரு பெண்ணின் அறிகுறிகளின் காலப்போக்கில் மாறக்கூடும். கர்ப்ப காலத்தில் அல்லது மாதவிடாய் நிறுத்தத்தைத் தொடர்ந்து இத்தகைய அறிகுறிகள் ஏற்படாது.
சாதாரண வாழ்க்கையில் கருமுட்டை வெளிப்படுதலுக்குப் பின்னரும், மாதவிடாய்க்கு முன்னரும் ஓர் நிலையான உணர்ச்சி மற்றும் உடல் அறிகுறிகள் நோயறிதலுக்குத் தேவைப்படுகிறது. மாதவிடாய்ச் சுழற்சியின் ஆரம்பத்தில் இத்தகைய உணர்ச்சி அறிகுறிகள் இருக்கக்கூடாது. சில மாதங்களில் தினசரி அறிகுறிகளின் பட்டியல் நோயறிதலுக்கு உதவக்கூடும். நோயறிதல் செய்யப்படுவதற்கு முன்னர் இதே போன்ற அறிகுறிகளை ஏற்படுத்தும் பிற கோளாறுகள் விலக்கப்பட வேண்டும்.
மாதவிடாய் நோய்க்குறிக்கான காரணம் தெரியவில்லை. அதிக உப்பு உணவு, ஆல்கஹால் அல்லது காஃபின் ஆகியவற்றை எடுத்துக்கொள்வதன் மூல  சில அறிகுறிகள் தீவிரமடையக்கூடும். அடிப்படை வழிமுறை ஹார்மோன் அளவுகளில் மாற்றங்களை உள்ளடக்கியதாக நம்பப்படுகிறது. பொதுவாக லேசான அறிகுறிகளைக் கொண்டவர்களுக்கு, அதிக உடற்பயிற்சியுடன் உப்பு, காஃபின் அளவைக் குறைத்தல், மன அழுத்தத்தைக் குறைக்கும் நடவடிக்கைகளில் ஈடுபடுதல் ஆகியன பரிந்துரைக்கப்படுகிறது. கால்சியம் மற்றும் வைட்டமின் டி ஆகியவற்றைக் கூடுதலாக எடுத்துக்கொள்ளுதல் சிலருக்குப் பயனுள்ளதாக இருக்கும். நாப்ராக்ஸன் போன்ற அழற்சிக்கு எதிரான இயக்க ஊக்கிகள் இல்லாத மருந்துகள் உடல் அறிகுறிகளுக்கு உதவக்கூடும். மிகவும் குறிப்பிடத்தக்க அறிகுறிகளைக் கொண்டவர்களுக்கு கருத்தடை மாத்திரைகள் அல்லது டையூரிடிக் ஸ்பைரோனோலாக்டோன் பயனுள்ளதாக இருக்கும்.
80% பெண்கள் வரை மாதவிடாய்க்கு முன்னர் சில அறிகுறிகள் இருப்பதாக தெரிவிக்கின்றனர். மாதவிடாய் நிறுத்த நிலையில் உள்ள பெண்களுக்கு 20 முதல் 30% பெண்களுக்கு மாதவிடாய் நோய்க்குறிக்கான அறிகுறிகள் உள்ளன. மாதவிடாய் மன அழுத்தக் கோளாறு (பி.எம்.டி.டி) என்பது மாதவிடாய் நோய்க்குறியின் மிகவும் கடுமையான வடிவமாகும், இது அதிக உளவியல் அறிகுறிகளைக் கொண்டுள்ளது. மாதவிடாய் நின்ற பெண்களுக்கு மூன்று முதல் எட்டு சதவீதம் மாதவிடாய் மன அழுத்தக் கோளாறு பாதிக்கிறது. தேர்ந்தெடுக்கப்பட்ட செரட்டோனின் தடுப்பு மருந்துகளை மீன்டும் எடுத்துக்கொள்ளுதல்,மன அழுத்த நீக்க மருந்துகள் உட்கொள்ளுதல் ஆகியவை மாதவிடாய் மன அழுத்தக் கோளாறின் வழக்கமான நடவடிக்கைகளுக்குக் கூடுதலாகப் பயன்படுத்தப்படலாம்.
அறிகுறிகள்
200 க்கும் மேற்பட்ட வெவ்வேறு உணர்வு அறிகுறிகள் மாதவிடாய் நோய்க்குறியுடன் தொடர்புடையவை. மன அழுத்தம், பதற்றம், தூக்கமின்மை, தலைவலி, சோர்வாக உணர்தல், நிலையற்ற மனநிலை, அதிகரித்த உணர்ச்சிவயப்படுதல், உணர்திறன் மற்றும் உடலுறவில் ஆர்வத்தில் ஏற்படும் மாற்றங்கள் ஆகியவை பொதுவான உணர்ச்சி மற்றும் நோய் உணர்குறிகள்ஆகும்.
மாதவிடாய் சுழற்சியுடன் தொடர்புடைய உடல் அறிகுறிகளில் வீக்கம், குறைந்த முதுகுவலி, வயிற்றுப் பிடிப்புகள், மலச்சிக்கல் / வயிற்றுப்போக்கு, மார்பகங்களில் வீக்கம் அல்லது மென்மை, முகப்பரு, மூட்டு அல்லது தசை வலி மற்றும் பசி ஆகியவை அடங்கும். சரியான அறிகுறிகளும் அவற்றின் தீவிரமும் ஒரு பெண்ணிலிருந்து மற்றொரு பெண்ணுக்குக் கணிசமாக வேறுபடுகின்றன, மேலும் ஒரு மாதவிடாய்ச் சுழற்சியில் இருந்து மற்றொரு மாதவிடாய்ச் சுழற்சிக்கும் கூட காலப்போக்கில் ஓரளவு வேறுபாடுகள் ஏற்படுகின்றன. மாதவிடாய் முன் நோய்க்குறி உள்ள பெரும்பாலான பெண்கள், சாத்தியமான அறிகுறிகளில் அதாவது ஒப்பீட்டளவில் கணிக்கக்கூடிய வடிவத்தில் சிலவற்றை மட்டுமே அனுபவிக்கிறார்கள்,.
மாதவிடாய் மனநோய் பொதுவாக மாதவிடாய்க்கும் முன் அல்லது மாதவிடாயின் பொழுதும் ஏற்படுகிறது. மாதவிடாய் மனநோய் அறிகுறிகளில் குழப்பம் அல்லது மாயத்தோற்றம், பேசாதிருத்தல், மதிமயக்க நிலை, மருட்சி, அல்லது பித்து நிலை ஆகியவை அடங்கும். மாதவிடாய் மன அழுத்தக் கோளாறு என்பது மாதவிடாய் நோய்க்குறியின் கடுமையான வடிவம் ஆகும். மாதவிடாய்க் கால நிலையில் உள்ள பெண்களில் 3–8% பெண்கள் இதனால் பாதிக்கப்படுகின்றனர்.
மேற்கோள்கள்
பகுப்பு:மூளை மரபியல் கோளாறுகள் பகுப்பு:கூட்டு அறிகுறிகள் பகுப்பு:மாதவிடாய்
நேர்ப்பின்னூட்டம்
கணிதத் துறையில் நேர்ப்பின்னூட்டம் என்பது பின்னூட்டம் என்னும் கொளுவியின்மீது நேர்த்தாக்கம் என்னும் கொளுவி சுற்றுவதைக் குறிக்கும். அதாவது, நேர்ப்பின்னூட்டத்தின் வழியாக உள்ளிடுகையின் அளவு அதிகரிக்கிறது.
விளக்கம்
நேர்ப்பின்னூட்டம் நிகழும்போது ஓர் அமைப்பு தனது அசையாநிலையிலிருந்து அசையத்தொடங்குகிறது. கொளுவி ஈட்டு நேர்முறையாகவும் ஒன்றுக்கு மேலாகவும் அமைந்தால் பல்குவளர்ச்சி (exponential growth) ஏற்பட்டு, நடுநிலையிலிருந்து சலனம் உண்டாகி அசைவும் மாற்றமும் அதிகரிக்கும் அமைப்பு அளவைகள் மிதமிஞ்சிய நிலைக்குப் போய், அமைப்பைச் சேதப்படுத்தவோ அழிக்கவோ செய்யக்கூடும்; அல்லது அமைப்பைப் பாதித்து அதை ஒரு புதிய நடுநிலைக்குக் கொணரக்கூடும். நேர்ப்பின்னூட்டத்தைக் கட்டுப்படுத்தும் கூறுகள் இவை: அமைப்பில் உள்ள குறிகள் வடிகட்டப்படுதல், மிதமாக்கப்படுதல், குறைக்கப்படுதல், அல்லது எதிர்ப்பின்னூட்டத்தால் நீக்கப்படுதல்/குறைக்கப்படுதல்.
உடலியங்கியல் நிகழ்வுகளில் நேர்ப்பின்னூட்டம் நிறுத்தம் ஆதல்
நேர்ப்பின்னூட்டம் வழியாக மனித உடலில் நிகழும் செயல்பாடு நிறுத்தம் பெறுவதற்கான செயலும் உடலிலேயே நிகழ்கிறது. எடுத்துக்காட்டாக, குழந்தைப் பிறப்பு வேளையில் தாயின் கருப்பை சுருங்கி இறுகும் நேர்ப்பின்னூட்டம் குழந்தை பிறந்ததும் நின்றுவிடும். நேர்ப்பின்னூட்டம் வழியாக இரத்தம் உறைந்த பின்னர் சில வேதிப்பொருள்கள் இரத்த உறைவு நிறுத்தப்பட காரணிகளாகின்றன. அதுபோலவே, தாயின் முலைநுனியைச் சொதப்பிப் பாலுண்ணும் குழந்தை தாயின் மார்பகத்திலிருந்து வாயை அகற்றியதும் பால்சுரப்பது நின்றுவிடும்.
நேர்ப்பின்னூட்டம் செயல்படும் உளவியல் நிகழ்வுகள்
அறிவுத்திறன் மிக்க மாணவர்கள் தாம் ஒரு குறிப்பிட்ட பொருள் பற்றிய அறிவைப் பெறவேண்டும் என்று குறிக்கோள் வைத்து, அக்குறிக்கோளை அடைந்ததும் அதனால் ஏற்படும் நிறைவால் மகிழ்ந்து, மீண்டும் உயர்ந்த குறிக்கோளை முன்வைத்துச் செயல்பட்டு முன்னேறுவதில் நேர்ப்பின்னூட்டத் தத்துவம் துலங்குகிறது என்று வின்னர் என்னும் அறிஞர் விளக்குகிறார். அவர் இச்செயல்பாட்டை "வெற்றி வெறி" (rage to master) என்று அழைக்கிறார்.
சிறுவயதிலேயே பெரியவர்களுக்குரிய அறிவும் திறமையும் கொண்டோராய் விளங்கும் சிறுமுது அறிஞர் என்னும் நிகழ்வையும் நேர்ப்பின்னூட்டத்தின் வழி விளக்கலாம் என்று வாண்டெர்வெர்ட் என்னும் அறிஞர் கூறுகிறார். அக்கருத்தின்படி, செயல்பாட்டு நினைவுத்திறன் (working memory) சிந்தனை/செயல் வழியாக அதிகமதிகம் வெளிப்பட்டு, அது சிறுமூளைக்கு கொண்டுசெல்லப்பட்டு, அங்கு சீரொழுக்காக முறைப்படுத்தப்படுகிறது. அது மறுபடியும் செயல்பாட்டு நினைவுத்திறனுக்கு ஊட்டம் தருகிறது. இவ்வாறு மீண்டும் மீண்டும் நிகழ்வதால் சில குழந்தைகள் அதிசயமான விதத்தில் தங்கள் வயதைப் பெரிதும் தாண்டிய அறிவும் திறமையும் கொண்டவர்களாகத் திகழ்கின்றனர்.
மொழியைக் கையாளுவதில் திறமை பெறுவதிலும் இத்தகைய நேர்ப்பின்னூட்டம் நிகழ்வதாக வாண்டெர்வெர்ட் கருதுகிறார்.
பொருளியலிலிருந்து எடுத்துக்காட்டுகள்
பொருளியியலில் நோபல் பரிசு பெற்ற அறிஞர் கன்னர் மிர்டால் (Gunnar Myrdal) என்பவர் பொருளாதார சமனின்மைக்கும் வறுமைக்கும் இடையே நேர்ப்பின்னூட்டம் இருப்பதைக் காட்டியுள்ளார். அதாவது பொருளாதார ஏற்றத்தாழ்வுகள் ஏற்படும்போது ஏழைகளுக்கும் செல்வர்களுக்கும் இடையே இடைவெளி அதிகரிக்கிறது. அந்த அதிகரிப்பு வறுமையை வளர்க்கிறது. அதனால் பொருளாதார ஏற்றத்தாழ்வு மேலும் அதிகரிக்கிறது. இது ஒரு தீச்சுழல் போல (vicious cycle) செயல்படுகிறது.
கன்னர் மிர்டால் என்னும் அதே அறிஞர் ஐக்கிய அமெரிக்காவின் இனப்பிரச்சினையையும் நேர்ப்பின்னூட்டம் வழி விளக்கியுள்ளார். வெள்ளையர்கள் கருப்பர்களை அறிவிலும் நடத்தையிலும் தாழ்ந்தவர்களாகக் கருதுவதால் கருப்பர்கள் தாங்கள் உண்மையாகவே அப்படித்தான் இருப்பதாக நம்பத் தொடங்குகின்றனர். அதனால் அவர்கள் தம் தாழ்நிலையிலிருந்து மேலே எழ முடியாமற்போகிறது. அந்நிலையைச் சுட்டிக்காட்டி வெள்ளையர்கள் தங்கள் இனமே உயர்ந்தது என்னும் முற்சார்வுப் போக்கில் மீண்டும் உறுதிகொள்கின்றனர். இது ஒரு சுழல்செயலாக மாறிவிடுகிறது. ஒரு செயல் மற்றதற்குக் காரணமாகவும் விளைவாகவும் மாறுகிறது.
இதே தத்துவம் உயர்ந்த சாதி தாழ்ந்த சாதி என்னும் வேறுபாடுகள் மாறாமல் வளர்ந்துகொண்டே போவதிலும் வெளிப்படுவதாக மிர்டால் காட்டுகிறார்.
மேல் ஆய்வுக்கு
பகுப்பு:கட்டுப்பாட்டியல் பகுப்பு:மின்சுற்று
கோண்ட்லி சட்டமன்றத் தொகுதி
கோண்ட்லி சட்டமன்றத் தொகுதி, தில்லி சட்டமன்றத்துக்கான தொகுதியாகும். இது கிழக்கு தில்லி மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் தில்லி மாநகராட்சியின் 68, 72 ஆகிய வார்டுகளின் பகுதிகளும், 70 ஆகிய வார்டுகளும் உள்ளன.
எகேன் பாடர்
எகேன் பாடர் (பிறப்பு: 1986 மார்ச் 5) ஒரு ஜேர்மன் நாட்டு விளம்பர நடிகர் (மாடல்).
ஆரம்பகால வாழ்க்கை
பாடர் மார்ச் 5, 1986ஆம் ஆண்டு அள்மாடி, கசக்ஸ்தான்னில் பிறந்தார். அவரது 5ஆவது வயதில் தனது தாயுடன் ஜேர்மன் நாட்டிற்குச் சென்றார். தனது உயர்நிலைப் படிப்பை முடித்த பிறகு, இவர் படானில் உள்ள பின்சன் தொழில்நுட்பப் பள்ளியில் கல்வி பயின்றார்.
வெளி இணைப்புகள்
பகுப்பு:விளம்பர நடிகர்கள் பகுப்பு:1986 பிறப்புகள் பகுப்பு:வாழும் நபர்கள்
இராத்திரி
thumb| இராத்திரி ஒரு இந்து தெய்வம், அவர் இரவின் உருவம். [[நிலாவுடன் குழப்பமடைய வேண்டாம். மேலே: அரியானா, ரிசிகேசில் இரவு நேர வானம்.]] இராத்திரி (Ratri) ( रात्रि ) நிஷா என்றும் குறிப்பிடப்படும் இது இந்து சமயத்திலுள்ள ஒரு வேத தெய்வம். இவர் இரவின் உருவமாக அறியப்படுகிறார். இராத்திரியைப் பற்றிய பெரும்பாலான குறிப்புகள் இருக்கு வேதத்தில் காணப்படுகின்றன. மேலும் இவர் விடியலின் உருவமான உஷாவிம் சகோதரியாகவும் விவரிக்கப்படுகிறார். உஷாவுடன் சேர்ந்து, இவர் ஒரு சக்திவாய்ந்த தாயாகவும், முக்கிய சக்தியை வலுப்படுத்துபவராகவும் குறிப்பிடப்படுகிறார். இவர் பிரபஞ்சத்தின் சுழற்சி தாள வடிவங்களை பிரதிபலிக்கிறார். இவரது உடல் தோற்றம் வெளிப்படையாக குறிப்பிடப்படவில்லை. ஆனாலும் இவர் ஒரு அழகான கன்னியாக விவரிக்கப்படுகிறார்.
இருக்கு வேதத்தில் ஒரு பாடலும் அதர்வண வேதத்தில் ஐந்து பாடல்களும் இவருக்கு அர்ப்பணிக்கப்பட்டுள்ளன. பிற்கால தாந்த்ரீக நூல்களில் இவர் ஒரு முக்கிய இடத்தைப் பெறுகிறார். இவர் இருக்கு வேதத்தில் உஷா, இந்திரன், ருதம், சத்யாவுடன் தொடர்புடையவர். அதேசமயம் அதர்வண வேதத்தில்சூரியனுடன் தொடர்புடையவராகவும் இருக்கிறார். பிராமணங்களும் சூத்திர இலக்கியங்களும் இராத்திரியைக் குறிப்பிடுகின்றன.
சான்றுகள்
பகுப்பு:இந்து பெண் தெய்வங்கள்
இளங்காடு ஊராட்சி, தஞ்சாவூர்
இளங்காடு ஊராட்சி (Elangadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள மதுக்கூர் வட்டாரத்தில் அமைந்துள்ளது. இந்த ஊராட்சி, பட்டுக்கோட்டை சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1421 ஆகும். இவர்களில் பெண்கள் 737 பேரும் ஆண்கள் 684 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜெரால் அஸ்டே
ஜெரால் அஸ்டே (Gerald Aste), பிறப்பு: சூலை 30 1900, இறப்பு: செப்டம்பர் 17 1961  இந்தியத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இவர் 1922 – 1936 ஆண்டுகளில் 11 முதல்தர துடுப்பாட்டம்|முதல்தர துடுப்பாட்டப்]] போட்டிகளில் கலந்து கொண்டுள்ளார். பகுப்பு: இந்தியத் துடுப்பாட்டக்காரர்கள் பகுப்பு: 1900 பிறப்புகள் பகுப்பு: 1961 இறப்புகள்
பினாங்கு நீரிணை
பினாங்கு நீரிணை (ஆங்கிலம்: Penang Strait அல்லது Straits of Penang; மலாய் மொழி: Selat Pulau Pinang; சீனம்: 槟威海峡; தாய் மொழி: ช่องแคบปีนัง; ஜாவி: مضيق بينانج) என்பது தீபகற்ப மலேசியாவையும், பினாங்கு தீவையும் இணைக்கும் நீரிணை ஆகும். இந்த நீரிணை 11 கி.மீ. அகலம் கொண்டது.
பொது
பினாங்கு நீரிணை, தீபகற்ப மலேசியாவில் இருக்கும் பினாங்குத் துறைமுகத்திற்கு (Port of Penang) ஆழ்கடல் வழியை வழங்குகிறது. பினாங்குத் துறைமுகம், செபராங் பிறையில் உள்ள பட்டர்வொர்த்தில் அமைந்துள்ளது. பினாங்குத் துறைமுகம், முதலில் துறைமுக நகரமான ஜார்ஜ் டவுனில் அமைந்து இருந்தது.
1969-ஆம் ஆண்டில், பினாங்கு துறைமுகத்தின் இலவசத் துறைமுகத் தகுதியை, மலேசிய நடுவண் அரசாங்கம் ரத்து செய்தது. 1974-ஆம் ஆண்டில் பினாங்கு துறைமுகம், பட்டர்வொர்த்திற்கு மாற்றப்பட்டது.
1786-ஆம் ஆண்டில் பினாங்கு நிறுவப் பட்டதில் இருந்து, பினாங்கு நீரிணை ஒரு பரபரப்பான கப்பல் பாதையாக இருந்து வருகிறது.
நிலவியல்
வடக்கு கால்வாய் என்பது ஜார்ஜ் டவுன் அமைந்துள்ள வடகிழக்கு முகத்துவாரத்தின் நீர்நிலையைக் குறிக்கிறது. தெற்கு கால்வாய் அந்த முகடுக்குத் தெற்கே உள்ள நீர்நிலையை உள்ளடக்கியது.
பினாங்கு நீரிணையில் பாயும் ஆறுகள்
பினாங்கு தீவு: செபராங் பிறை:
வரலாறு
1786-ஆம் ஆண்டு ஜார்ஜ் டவுன் நகரம் நிறுவப்பட்டதில் இருந்து, பினாங்கு மாநிலத்திற்கு ஒரு முக்கியமான கப்பல் வழித்தடமாகப் பினாங்கு நீரிணை விளங்கி உள்ளது. 1974-ஆம் ஆண்டில், பினாங்கு துறைமுகத்தின் சரக்கு வசதிகள் பட்டர்வொர்த்துக்கு மாற்றப் பட்டன.
இப்பொழுது, சரக்கு மற்றும் கொள்கலன் கப்பல் போக்குவரத்து பட்டர்வொர்த்தில் கையாளப்படுகிறது, அதே நேரத்தில் ஜார்ஜ் டவுனில் உள்ள பழைய துறைமுகம் இன்று வரை பயணக் கப்பல்களைப் பெற்று வருகிறது. 2015-ஆம் ஆண்டில் மட்டும், 145 உல்லாசக் கப்பல்களின் வருகைகளைப் பதிவு செய்து உள்ளது.
எம்டன் கப்பல்
முதலாம் உலகப் போரின் போது, 1914-ஆம் ஆண்டு அக்டோபர் 28-ஆம் தேதி, பினாங்குப் போரின் (Battle of Penang) தொடக்க நிலை நிகழ்வுகள் பினாங்கு நீரிணையில் தான் நிகழ்ந்தன. ஜெர்மன் நாட்டுக் கடற்படைக் கப்பலான எஸ்.எம்.எஸ். எம்டன் (SMS Emden); ரஷ்யக் கடற்படைக் கப்பல் செம்சுக் (Imperial Russian Navy cruiser, Zhemchug) மீது பீரங்கித் தாக்குதல்களை நடத்தியது.
எஸ்.எம்.எஸ் எம்டன் என்பது ஜெர்மனியக் கடற்படைக்காக, 1908-ஆம் ஆண்டில் போலந்து நாட்டில் கட்டப்பட்ட ஒரு போர்க் கப்பல் ஆகும். பின்னர், எஸ்.எம்.எஸ். எம்டன் கப்பல், வடமேற்கில் மலாக்கா நீரிணையை நோக்கி பயணித்து, வழியில் மற்றொரு பிரெஞ்சு நாட்டுக் போர்க் கப்பலையும் மூழ்கடித்தது.
இரண்டாம் உலகப் போரின் முடிவில், பினாங்கு நீரிணையிலும் நேச நாட்டுப் படைகளின் போர்த் தாக்குதல்கள் நடந்து உள்ளன.
மேற்கோள்கள்
பகுப்பு:நீரிணைகள் பகுப்பு:மலேசிய நீரிணைகள் பகுப்பு:பினாங்கு பகுப்பு:மலாக்கா நீரிணை
தமிழர் விடுதலைக் கூட்டணி
1972 ஆம் ஆண்டில் இலங்கையின் முக்கிய தமிழ்க் கட்சிகளான தமிழரசுக் கட்சி, தமிழ்க் காங்கிரஸ், இலங்கைத் தொழிலாளர் காங்கிரஸ் என்பவை சேர்ந்து தமிழர் கூட்டணி என்னும் கூட்டமைப்பை உருவாக்கின. மேற்படி கட்சிகளின் தலைவர்களாக இருந்த எஸ். ஜே. வி. செல்வநாயகம், ஜீ. ஜீ. பொன்னம்பலம், சௌ. தொண்டமான் ஆகியோர் கூட்டுத் தலைவர்களாக நியமிக்கப்பட்டனர்.
1976 ல் இவ்வமைப்பு தமிழர் விடுதலைக் கூட்டணி (சிங்களம்: ද්රවිඩ එක්සත් විමුක්ති පෙරමුණ ஆங்கிலம்: Tamil United Liberation Front) எனப் பெயர் மாற்றம் பெற்றதுடன், வட்டுக்கோட்டையில் நடந்த அதன் மாநாட்டில், "வட்டுக்கோட்டைத் தீர்மானம்" என்று பரவலாக அறியப்படும் தீர்மானத்தையும் நிறைவேற்றியது. இத் தீர்மானம் இலங்கையில் தமிழ்த் தேசத்தின் இருப்பைப் பாதுகாத்துக் கொள்வதற்காக, சுயநிர்ணய உரிமையின் அடிப்படையில், சுதந்திர, இறைமையுள்ள, மதச் சார்பற்ற, சோசலிசத் தமிழீழ நாட்டை மீள்விக்க வேண்டுமெனப் பிரகடனம் செய்தது.
1977 ஆம் ஆண்டில் நடைபெற்ற பொதுத் தேர்தலில், சுதந்திரத் தமிழீழக் கொள்கைக்கு மக்கள் ஆணை கோரிப் போட்டியிட்ட தமிழர் விடுதலைக் கூட்டணி பெரும் வெற்றி பெற்று, இலங்கைப் பாராளுமன்றத்தில் பிரதான எதிர்க் கட்சியாக அமரும் வாய்ப்பைப் பெற்றது. கூட்டணித் தலைவர் அப்பாப்பிள்ளை அமிர்தலிங்கம் எதிர்க்கட்சித் தலைவரானார்.
ஆப்பு வடிகட்டி
ஆப்பு வடிகட்டி அல்லது சரிவுக் கதிர்வீச்சு வடிப்பான் (Wedge filter) என்பது கதிர் மருத்துவத்தின் போது, கதிர்வீச்சிப் புலத்தினை தேவையின் பொருட்டு மாற்றியமைக்க பயன் படுத்தப்படும் ஆப்பு வடிவிலான வடிகட்டிகளாகும். புலத்தினை மாற்றியமைக்க வேண்டிய சூழ்நிலை ஏற்படுவதுண்டு. கதிர்புலத்தில், கதிர்வீச்சினை ஏற்றுக் கொள்ளும் பொருட்களை அமைத்து மாற்றுவது ஒரு முறையாகும். இது போன்ற ஆப்பு வடிவிலான ஈயத் தகடுகளை வைத்து, நோயாளியின் மீது விழும் கதிர் வீச்சின் அளவை மாற்றி அமைப்பது நடைமுறையிலுள்ளது. இந்த உலோகத் தகடுகளின் அமைப்பைக் கொண்டு இவைகள் ஆப்பு (Wedge) என்றே அறியப்படுகின்றன. அலுமினியம், காரீயம், செம்பு முதலிய உலோகங்கள் பயன்படுகின்றன.
தமிழர் விடுதலைக் கூட்டணி
70 களின் ஆரம்பத்திலிருந்தே சிறு சிறு குழுக்களாக இயங்கிவந்த தீவிரவாத இளைஞர்கள், படிப்படியாகப் பலம் பெற்றுவந்தார்கள். அதனால் 1983க்குப் பின்னர் தமிழர் அரசியலில் தமிழர் விடுதலைக்கூட்டணியின் முக்கியத்துவம் குறையத் தொடங்கியது.
ஆப்பு வடிகட்டி
ஆப்புகள், கதிர் வீச்சுக் கற்றையில் வைக்கப்படும் போது, அதன் தடிப்பு மாறுபடுவதால் அதனை ஊடுருவிச் செல்லும் கற்றையின் செறிவு, மெல்லிய பகுதியில் அதிகமாகவும் தடித்தப்பகுதியில் குறைவாகவும் இருக்கும். ஆப்புகள் இவ்வாறு கதிர் வீச்சினை பகுத்து கடத்துவதால் அவைகள் ஆப்பு வடிகட்டிகள் எனப்படுகின்றன.
தமிழர் விடுதலைக் கூட்டணி
பகுப்பு:இலங்கை அரசியல் கட்சிகள் பகுப்பு:தமிழ்த் தேசியக் கூட்டமைப்பு பகுப்பு:1972இல் நிறுவப்பட்ட அரசியல் கட்சிகள்
ஆப்பு வடிகட்டி
ஆப்பு இல்லாத நிலையில் கதிர்வீச்சுப் புலம் சீராக இருக்கும். புலத்தின் செறிவு அதன் விளிம்புகளில் சற்றுக் குறைவாக இருப்பினும் பொதுவாக சீராகவே கணப்படும். ஆப்பினைக் கதிர்வீச்சுக் கற்றையில் வைக்கும் போது கதிர்புலம் மாறுபடுகிறது. இவ்வாறு ஆப்பு உள்ளபோது பெறப்படும் கதிர்வீச்சுப் புலம் ஆப்புப் புலம் (Wedge field) எனப்படும்.
ஆப்புக் காரணி (Wedge factor) என்பது கதிர்வீச்சுப் புலத்தில் மைய அச்சுக் கோட்டில் ஒருகுறிப்பிட்ட தொலைவில், ஆப்பு உள்ளபோது பெறப்படும் கதிர்வீச்சளவிற்கும், அதேதொலைவில் ஆப்பு இல்லாத நிலையில் பெறப்படும் கதிர்வீச்சளவிற்கும் உள்ள விகிதமே ஆப்புக் காரணி எனப்படும்.
ஆப்புக் கோணம் (Wedge angle) என்பது உண்மையில் பயன்படுத்தப்படும் ஆப்பின் கோணமன்று. மாறாக ஒரு குறிப்பிட்ட ஆழத்தில், கிடைமட்டத்திலுள்ள ஓரளவுக் கோடு, ஆப்பின் பயன்பாடு காரணமாக எவ்வளவு பாகை (கோணம்) விலக்கமுறுகிறது என்னும் கோணலளவாகும்.
சங்ககாலக் கோட்டைகள்
பகுப்பு:பக்கவழி நெறிப்படுத்தல்
ஆற்காடுகுப்பம் ஊராட்சி
ஆற்காடுகுப்பம் ஊராட்சி (Arcotkuppam Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருவாலங்காடு வட்டாரத்தில் அமைந்துள்ளது. இந்த ஊராட்சி, திருவள்ளூர் சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோத்தார்டு கீழ்நிலை மலையூடு தடம்
கோத்தார்டு கீழ்நிலை மலையூடு தடம் (Gotthard Base Tunnel, GBT) சுவிட்சர்லாந்தில் ஆல்ப்ஸ் மலையினூடே அமைக்கப்பட்டுள்ள இரும்புப் பாதை சுரங்கத்தடம் ஆகும். இது சூன் 1, 2016 அன்று திறக்கப்பட்டது; முழுமையான பயணியர் சேவை திசம்பர் 2016 முதல் தொடங்கும். 57.09 கிமீ (35.5 மை) நீளமுள்ள இத்தடத்தில் மொத்தம் 151.84 கிமீ (94.3 மை) நீளத்திற்கு சுரங்கங்கள், சுழல்தண்டுகள், நடைவழிகள் அமைக்கப்பட்டுள்ளன. இது உலகின் மிக நீளமான, ஆழமான போக்குவரத்து மலையூடு தடமாகவும் ஆல்ப்சினூடே செல்லும் முதல் கீழ்நிலை தட்டையான வழித்தடமாகவும் விளங்குகின்றது.
வெளி இணைப்புகள்
பகுப்பு:சுரங்கங்கள் பகுப்பு:சுவிட்சர்லாந்தின் இரும்புப் பாதைகள் பகுப்பு:2016 நிகழ்வுகள்
மினசோட்டா
மினசோட்டா ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடக்குப் பகுதியில் அமைந்துள்ளது. இதன் தலைநகரம் செயின்ட் பால், மிகப்பெரிய நகரம் மினியாபோலிஸ். ஐக்கிய அமெரிக்காவில் 32 ஆவது மாநிலமாக 1858 இல் இணைந்தது,
சாசியா இல்மி
சாசியா இல்மி  (Shazia Ilmi) இந்திய சமூக செயற்பாட்டாளர் ஆவார். இவர் முன்னதாக இசுடார் நியூசு தொலைக்காட்சியில் செய்தியாளராகப் பணியாற்றினார். 2011, 2012 ஆண்டுகளில் அண்ணா அசாரே முன்னின்று நடத்திய ஊழலுக்கு எதிரான இந்தியா இயக்கத்தில் செய்தித் தொடர்பாளராக இருந்தார். ஜன் லோக்பால் மசோதா என்ற லோக்பால் மசோதாவை சட்டமாக இயற்ற ஊடக ஒருங்கிணைப்பாளராக பரப்புரை ஆற்றினார். ஆம் ஆத்மி கட்சியின் தேசிய செயற்குழு உறுப்பினராக இருந்த இல்மா மே 2014இல் அக்கட்சியை விட்டு விலகி ஜனவரி 16, 2015 இல் பாரதிய ஜனதா கட்சியில் இணைந்தார்.
மேற்கோள்கள்
பகுப்பு:பெண் அரசியல்வாதிகள் பகுப்பு:சமூகவியலாளர்கள் பகுப்பு:இந்தியாவில் ஊழல் எதிர்ப்பு பகுப்பு:1970 பிறப்புகள் பகுப்பு:வாழும் நபர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய முஸ்லிம்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:இந்திய முஸ்லிம் பெண்கள்
தன்னியக்க வாகன இடம்
பொதுவாக வாகனத்துடைய நிலையமானது "GPS" ஐப்  பயன்படுத்தி தீர்மானிக்கப்படுகிறது. அத்துடன் தரவுகளை கடத்தும் தொழி ல்நுட்பம் ஆனது குறுந்தகவல் (SMS), GPRS. தகவலானது செய்மதி அல்லது புவி சார்ந்த வானொலி  மூலம் வாகனங்களில் இருந்து வானொலி  அலைவரிசை வாங்கிக்கு அனுப்பப்படுகிறது. மிகவும் பொதுவான செவைகளாக GSM யும்  EVDO காணப்படுகிறது, ஏனெனில்  AVL ற்கான குறைந்த தரவு வீதம் போதுமானதாக இருப்பதுடன் குறைந்த செலவில் எல்லா இடங்களிலும் கிடைக்கக் கூடிய ஒரு போத வலையமைப்பாக உள்ளது. ஓரளவு குறைந்த செலவுடன் தொலை தொடர்பு தரவுகளைப் பெறுவதற்கான குறைந்த அலைவரிசைகளும் செய்மதி தொழில்நுட்பத்தில் அனுமதிக்கப்பட்டுள்ளது. சரியான இடத்திற்கான வேறு தேர்வுகள், உதாரணமாக GPS குறைவாக உள்ள சூழலில், dead reckoning, i.e., inertial navigation, அல்லது செயலிலுள்ள RFID முறை அல்லது இணைந்த RTLS முறை, இந்த முறைகளை இணைத்துப் பயன்படுத்துவது நன்மை ஆகும். மேலும் புவி சார்ந்த வானலை நிலைப்படுத்தல் முறை குறைந்த அலைவரிசை  ஆனது GPS சார்ந்த முறைக்குப் பதிலாக பயன்படுத்தப்படுகிறது.
வாகனங்களிற்கான பிரயோகம்
AVL என்பது வாகனங்களை முகமாய் செய்வதற்கு உதவுகின்ற சக்தி வாய்ந்த ஒரு கருதுகோளாகும். கடற்படை வாகனங்கள், சேவையிலுள்ள வாகனகள், அவசர  சேவையிலுள்ள வாகனங்கள், கட்டுமானத்தில் பயன்படுத்தும் வாகனங்கள் மற்றும் பொதுசன போக்குவரத்து வாகனங்கள்(பேருந்து ,புகையிரதம்).அத்துடன் நடமாடும் பொருட்களையும் பின் தொடர்ந்து தரவுகளை பெற உதவுகிறது  அதாவது சக்கரமற்ர கட்டுமான கருவிகள், நடமாடும் சக்தி பிறப்பாக்கிகள்.
திருடப்பட்ட துவிச்சக்கர வண்டியை வைத்திருப்பவர்களை பின் தொடர்ந்து பிடிப்பதற்கும், chop shops ஐ கண்டுபிடிப்பதற்கும், குற்றவாழிகள் கூடுவதற்கான இடங்களை கண்டுபிடிப்பதற்கும் உதவுகிறது.
வாகன ஓட்டுனர்கள் மற்றும் பணியாட்கள் பிரயோகிக்கும் சந்தர்பங்கள்
பின்தொடர்வதற்கான இன்னொரு காரணம்  பெரியளவு சாரதிகள், மற்றும் பணியாட்களை கொண்ட குழுக்களை வினைத்திறனுடன் முகாமை செய்வதற்கு  உதவும். உதாரணமாக அம்புலன்ஸ் வாகன தொகுதியானது அவசர அழைப்பு வந்து ஆறு நிமிடத்தில் குறிப்பிட்ட இடத்தில் நிற்க வேண்டிய தேவை இருப்பின்  AVL  அமைப்பு ஆனது அனைத்து சாரதிகள், பணியாட்களுடன் கூடிய வாகனங்களை மதிப்பீடு செய்து குறிப்பிட்ட இடத்தை மிகவும் வேகமாக சென்றடைய கூடிய வாகனத்தை தெரிவு செய்து அனுப்ப உதவுகிறது.
எளிய வழியை கண்டறிதல்
தன்னார்வ வானொலி மற்றும் செல்லினம் அல்லது PCS கம்பி அற்ற அமைப்புகள் போன்றவை வழி கண்டறிதல் அல்லது சமிக்யை கடத்தும் கருவிகள் பயன்படுத்தபடுகிறது. இது  radio direction finding அல்லது  RDF என அழைக்கபடுகிறது. இரு நிலைத்த தளங்களில் இருந்து நடமாடும் தளங்களிற்கு சுமப்பதை கணிக்க இலகுவன முறையில் இந்த அமைப்புகள் பயன்படுகிறது. இது இரு நிலைத்த புள்ளிகள் மற்றும் நடமாடும் புள்ளிகளிற்கு முடிவுப்புள்ளியுடன் முக்கோணத்தை உருவாகுகிறது. திரிகோணவியலை தோரயமாக நடமாடும் அலை பரப்பி எங்கு உள்ளது என  சொல்கிறது. கம்பி அற்ற தொலைபேசி அமைப்புகளில், தொலைபேசி off-hook இல் இருக்கும் போது தொலைபேசி தொடர்ந்து கடத்தும், தொடர்ந்து பின்தொடர்தல் மற்றும் அமைவிடங்களுக்கான மாதிரி தொகுப்பு சாத்தியமாகிறது.இந்த வகையான அமைவிட அமைப்புகள் மத்திய தகவல் தொடர்பு ஆணையம் மேம்படுத்திய 911 கம்பியற்ற அமைபுகளிற்கான விதிகளிற்கு அமைவாக இருக்க வேண்டும்.
சமிக்யைகாட்டி அமைப்புகள்
சமிக்யைகாட்டி அமைப்புகள் கண்காணிக்க மற்றும் நிலைத்த பாதை வழி வாகனங்களை கண்டறிய உருவாக்கப்பட்டது. இது தொடர்ந்து கண்கானிக்கபடவேண்டிய போக்குவரத்து பாதைகள் மற்றும் புகையிரத பாதைகளை நேரிய வழியில் கண்காணிக்க பயன்படும். ஒரு வாகனத்துடன் கூடிய வாங்கி அல்லது RFID chip ஆனது புகையிரதம் அல்லது  பேருந்து அதன் வழி பிரயாணிக்க பயன்படுவதாக கருத்து கணிக்கபடுகிறது. ஒவ்வொரு அலைவாங்கியும் வாகனத்தை கடக்கும் போதும் சமிக்யை கடத்தியிலிருந்து கை அசைவுகளை பெறும். ஒரு அசையும் கடத்தி சமிக்யைகாட்டிய கடப்பதை காடுப்பட்டு அமைப்புக்கு தெரிவிக்கும்.வாகனங்கள் முன்னேற்றம் மற்றும் வாகன்கங்கள் ஒழுங்கில் உள்ளதா என்பதை கண்காணிக்க அழைப்பு மையம், அனுப்புதல் மையம் என்பவற்றிற்கு அனுமதிக்குறது.இந்த அமைப்புக்கள் GPS சமிக்யைகள் குறைவாக உள்ள சுரங்கங்கள் அல்லது போக்குவரத்துக்கள் உள்ள பிரதேசங்களில் மாற்று வழியாக பயன்படுகிறது.
இன்றைய  GPS-சார்ந்த அமைவிடவாக்கல்
பெரிய தனியார் telelocation அல்லது AVL அமைப்புகள் வாகனங்களில் பெருனர்கள் GPS இல் இருந்து  தரவுகளை அனுப்ப அனுப்புகை மையத்ததினூடு தனிப்பட்ட, பயனர் சொந்தமான வானொலி முதுகெலும்பாக இருந்து பயன்படுகிறது. இந்த அமைப்புகள் பொதிகள் அனுப்புகை  போன்ற வியாபாரங்கள் மற்றும் அவசர வாகன சேவையில் பயன்படுகிறது. சரிப்படுத்தபடாத சிறிய தனியான அமைப்புகள் அனுப்புகி மையத்திற்கு வாகனத்தில் இருந்து அனுப்பும் அமைவிட தரவுகளை தொடர்பு கொள்ள PCS ஆனது பயன்படுத்துகிறது.கணினி கட்டுபட்டு உதவியுடன் ஒவ்வொரு வாகனத்தின் உதவியுடன் அமைவிட தரவுகள் சரியான கால இடைவெளியில் சரி செய்யபடும். சாதாரணமான அமைப்புகளில் ,மனிதர்கள் ஒவ்வொரு வாகனகளின் இடங்களை தீர்மானிக்க GPS வாங்கி மூலம் காட்சி படுத்தபட்ட தரவுகள் உதவுகின்றது.அதுகமான சிக்கலான அமைப்புக்கள் தானாக இயங்கும் ஒரு செயல்பாடு மூலம் தரவுகளை கணினியில் உள்ளிடுகிறது.உதாரணமாக, ஒரு கணினி உதவி கொண்ட அனுப்புகை அமைப்பு அவசர வாகன உதவி கோரிக்கையை ஆராய்ந்து கிட்ட உள்ள நான்கு அவசர உதவி வாகனங்களை பட்டியல் படுத்துகிறது.இது மிக இலகுவாக சென்றடைய கூடிய வாகனத்தை தெரிவு செய்ய உதவும்.
.Nextel போன்ற கம்பியற்ற சில காவிகள் GPS ஆனது அதிகாரத்திற்குட்பட்ட இடங்கள் பற்றிய தகவல்களை கம்பியற்ற மேம்படுத்தப்பட்ட       9-1-1 தரவுகளை வழங்க மிக சிறந்த வழி என முடிவுக்கு வந்துள்ளது. புதிய Nextel வானொலிகள் 9-1-1 அழைக்கபட்டால் நிறுவப்படும் பதிக்கப்பட்ட GPS வாங்கிகள் கொண்டுள்ளது.9-1-1 மையம் வானொலியுடைய GPS வாங்கியிலிருந்து அட்ச ரேகை, தீர்க்க ரேகை என்பவற்றை வழங்குகிறது.மையங்களில் கணினி உதவியுடனான வெளியீடு கொண்டு, அமைப்பானது இந்த ஒருங்கிணைப்பு அடிப்படையில்  அழைப்பு சார்ந்த  ஒரு முகவரியை ஒதுக்கும் அல்லது அழைப்பவர்களின் இடத்தை  வரைபடத்தில் தெளிவாக காட்டும்.
உணரி -அளவுரு  AVL
.AVL இனுடைய முக்கிய நோக்கம் வாகனங்களை கண்டறிவது  மட்டுமல்ல, இயந்திரம் பற்றிய தகவல்களை சேகரித்தல், எரிபொருள் நுகர்தல், கதவுகளில் இருந்து உணரிகளின் தரவுகள் மற்றும் ஓட்டுனர் தரவுகள்,வாகனத்தில் உள்ள குளிர் அறை அல்லது வளிமண்டல அமுக்கம் என்பன பற்றி தகவல்களையும் சேகரிக்கும்.இவ்வாறான தரவுகள் CAN-bus ஊடாக பெறப்படும், .AVL ஊடான நேரடி தொடுப்பில் அல்லது UFDEX போன்ற திறந்த பேருந்து அமைப்புக்கள் வழியாக அனுப்புதல் பெறுதல் போன்றன SMS அல்லது GPRS ஊடாக தூய ASCII வடிவத்தில் பெறப்படும்.பெரும்பாலும் AVL இரண்டு பகுதிகளை கொண்டுள்ளது  அவையாவன GPS மற்றும்   microcontroller இல்  AVL மென்பொருள் பதிக்கப்பட்ட GSM modem., பெரும்பாலான AVL அமைப்புகள் விரிவாக்க சாத்தியக்கூறுகளுக்கான  திறந்த பேருந்து அமைப்புக்களுடன் இணைக்கும் வரை அதன் தேவைக்காக செய்யப்பட்டது.
ஒரு திறந்த பேருந்து அமைப்புடன் பாவனயளர்கள் சரியான இடம், அளவிடயுடன் இணைந்திருக்கும் போது நேரம் மற்றும் திகதி தரவுகள்,RFID ஓர் barcode வாசிப்பு, என்பன மனித தவறுகளை குறைக்கும் வகையில் தானியங்கி அமைப்பாக உள்ளது.
நாடுகளில் விலை உயர்ந்த பெட்ரோல் வெளி விமான உணரிகள் ஆனது பெட்ரோல் திருட்டிலிருந்து பாதுகாக்க உதவுகிறது
செயல்பாடுகளை பதிதல்
உணரிகளின் செயல்பாட்டின் இன்னொரு காட்சியமைப்பு ஓட்டும் நேரம் பற்றி தகவல் சேகரிக்க,நிறுத்தம் அல்லது வாகனத்திலிருந்து சாரதியின் வருகைக்கான தவறுகை போன்ற தகவல்களை பெற சாரதி தகவலுக்கு AVL ஐ தொடுத்தல். சாரதி அல்லது ஊழியர்களின் வேலைக்கான மணித்தியால வீதங்கள் போன்ற நிபந்தனைகள் ஒரே மாதிரி இல்லாதவிடத்து, iButton அல்லது வேறு தனிப்பட்ட அடையாளபடுத்தும் சாதனம்  மூலம் உணரி கொண்டு இது மேற்பார்வை செய்யும்.பின்னர் பதிவு கோப்பு பகுப்பாய்வு மூலம் நிறுத்தம்,இறுதியாக வந்த வீதி, வேக வரம்புகளை மீறல்கள் போன்ற நிகழ்வுகளை பற்றி அறிக்கை பெற ஏதுவாக இருக்கும்.
தன்னியக்க வாகன அமைவிடவாக்கலையும் நிகழ்வு  செயல்படுத்தப்பட்ட கண்காணிப்பு அமைப்பையும் வித்தியாசபடுத்தல்
தூண்டப்பட்ட வாகனத்தை கண்காணிக்கும் செயல்படுத்தப்பட்ட கண்காணிப்பு அமைப்புகள் மற்றும் தன்னியக்க கண்காணிப்புடைய வாகனத்தினிடையே வித்தியாசங்களை தெரிதல் மிக உதவியை இருக்கும்.வித்தியாசமான அமைப்புகளிடையே பரிமாற்றங்கள் அதிகரித்துடேன் இவை மூலம் இந்த துறை சார்ந்த அனுபவத்துடன் விதிகளை மீற கூடிய நிறைய உதாரணங்களை கூற முடியும்
A.V.L போன்ற வாகன கண்காணிப்பு சாதாரணமாக படை அல்லது சாரதிகள் மேலாண்மை துறை என்பவற்றில் பயன்படும். இந்த அலகு குறித்த நேர இடைவெளியில் தானாக இடத்தை அனுப்பும் வகையில் அமைக்கபட்டுள்ளது.இது பற்ற வைக்கும் போது அல்லது அணைக்கும் போது செயல்படும்.
E.A.T.S (செயல்பாடிலுள்ள கண்காணிப்பு அமைப்பு) . போன்றை அடிப்படையில் வாகனதிநிடையான தொடர்பு அல்லது சாராதிகளுக்கான பாதுகாப்பு தொடர்பான தீர்வுகளில் பயன்படும்.உதாரணமாக ஒரு திருடன் கார் கதவை உடைத்து திருட முயற்சிக்கும் போது கண்காணிப்பு பொறிமுறையானது immobiliser அல்லது நகர்வு உணரிகளால் செயற்படுத்தப்படும்.இது  ஒரு கண்காணிப்பு செயலகத்திற்கு தன்னியக்கமான முறையில் அறிவுருதபடுவதால் கண்காணிப்பு செயலகம் இயங்க தொழிற்படுவதுடன்வாகனம் கண்காணிக்க தொடங்கப்படும்.
சந்தையிலுள்ள சில உற்பத்திகள் AVL மற்றும் EATS இனைந்த தொழில்நுட்பமாக உள்ளது.எப்படி இருப்பினும் தொழில்துறை இரண்டின் செயல்பாட்டை பிரித்தறிந்து ஊகிக்க முனைகிறது.வாகன கண்ணகாணிப்பு  பொருட்கள் இரண்டிலும் அல்லாமல் ஒன்றில்  விழ முனைகின்றன என்பது குறிப்பிட தக்கது.
AVL தொழில்நுட்பம் வாகன கண்காணிப்பு முறையில் அல்லது முகாமைத்துவ தீர்வுகளில் பிரயோகிக்கும் போது அதிகாரம் செலுத்தும்.தன்னியக்க வாகன அமைவிடவாக்கலின் பிரயோகமொன்று பின்வருமாறு விபரிக்கப் படுகிறது.ஒரு வாகனமொன்று வீதியோரத்தில் பழுதடையும் போது வாகன மீட்டெடுக்கும்  நிலையத்திற்கு அழைப்பு விடுக்கப்படும்.ஆனால் குறிப்பிட்ட பிரதேசத்தில் வாகன மீட்டெடுக்கும் நிலையத்தின் பல வாகனங்கள் காணப்படலாம்,ஆனால் ஒவ்வொரு வாகன சாரதிக்கும் தனிப்பட்ட முறையில் அழைப்புக்களை மேற்கொள்ளாமல் அவர்களின் அமைவிடங்களை அறிந்து கொண்டு கிருப்பிட்ட பழுதடைந்த வாகனத்திற்கு அருகாமையில் உள்ள மீட்டெடுக்கும் வாகன சாரதிக்கு புதிய பணியினை வழங்க கூடியதாக இருக்கும்,நீங்கள் இந்த பிரயோகத்தில் வாகனத்தில் உள்ள தொலைத்தொடர்பு சாதனங்களோடு உடன்பட்டாது விட்டால்,நீங்கள் வாகன மீட்டெடுக்கும் நிலையத்தின் தொலைத்தொடர்பு இயக்குனருக்கு அழைப்பை மேற்கொண்டு விடயங்களை நேரடியாக மீட்டெடுக்கும் நிலையத்திற்கு தெரிவிக்க வேண்டும் இல்லையேல் மீட்டெடுக்கும் நிலையத்தால் வாகனத்தை அறிய செய்மதி மூல உதவி பயன்படுத்தப்படும்.
EATS தொழில்நுட்பமானது வாகன பாதுகாப்பு தீர்வுகளுக்காக வாகனங்களை கண்காணிக்கும் போது அதிகாரம் செலுத்துகின்றது.உதாரணமாக பின்வரும் பிரயோகத்தின் மூலம் வேறுபடுத்தலாம். ஒரு கட்டுமான நிறுவனம் மரம் வேலைகள் செய்யும் சில இயந்திரங்களை சொந்தமாக கொண்டுள்ளது, ஆனால் இந்த இயந்திரங்கள் அன்றாடம் பயன்படுத்தப் படுவதில்லை, ஒரு வார இறுதியில் கட்டடப் பகுதியில் இருந்து கள்வர்களால் ஒரு இயந்திரம் திருடப்பட்டு (உதாரணமாக ஒரு வெட்டி எடுக்கும் இயந்திரம் ) ஒரு வண்டியின் பின் பகுதியில் ஏற்றப்பட்டு தூரமாக ஓட்டிச் செல்லப்பட்டது.இந்த நேரத்தில் AVL products இயந்திரத்தில் இருந்தாலும் செயற்படுத்தப் படாது.ஆனால் இந்த இயந்திரம் கொண்டிருக்கின்ற நகரும் உணரிகள் செயற்படுத்தப்படும் அல்லது  GeoFence அபாய நிகழ்வு செயற்படுத்தப்படும்.
AVL மற்றும்  EATS அமைப்புகள் இரண்டும் கண்காணிக்கும், ஆனால் தேவைக்கு ஏற்றபடி மாறுபடும்.
தன்னியக்க வாகன அமைவிடவக்களின் விசேட பிரயோகங்கள்
வாகன அமைவிடவக்கள் தொழில்நுட்பம் பின்வரும் அமைப்பில் காணப்படும்
குறிச்சி ஊராட்சி (தஞ்சாவூர்)
மக்கள் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 2269 பேர் வசிக்கின்றனர். இந்த ஊராட்சியில் மொத்தம் 555 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 73.6% மற்றும் பெண்களின் எழுத்தறிவு விகிதம் 33.3% ஆகும்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
அல்டேர்னி
அல்டேர்னி (பிரெஞ்சு: Aurigny; அரேக்னைஸ்: Aoeur'gny) ஆங்கிலக் கால்வாயில் உள்ளத் தீவுகளில் மிகவும் வடக்காக அமைந்துள்ள தீவாகும். ஐக்கிய இராச்சியத்தின் முடிக்குரிய ஆட்சிப்பகுதியான இது குயெர்ன்சி பலிவிக்கின் ஒரு பகுதியாகும். இது 3 மைல் (5 கி.மீ.) நீளமும் 1.5 மைல் (2.5 கி.மீ) அகலமும் கொண்டது. மொத்தப் பரப்பளவு 3 சதுரமைல் (8 சதுர கிலோ மீட்டர்). இது ஆங்கிலக் கால்வாயில் உள்ளத் தீவுகளில் மூன்றாவது பெரிய தீவாகும். இது பிரானிசின் கொன்டென்டின் தீபகற்பத்தில் இருந்து மேற்காக 10 மைல் (16 கி.மீ.) தொலைவிலும் இங்கிலாந்தின் தென் முனையில் இருந்து 60 மைல் (97 கி.மீ.) தெற்காகவும் அமைந்துள்ளது.இத்தீவில் 2400 பேர் வசிக்கின்றார்கள். இங்கு புனித அன்னம்மாள் பங்கு அமைந்துள்ளது இது இத்தீவில் காணப்படும் ஒரே பங்காகும்.
பகுப்பு:தீவு நாடுகள்
44. ரெகுநாதபுரம் ஊராட்சி
44. ரெகுநாதபுரம் ஊராட்சி (44. Regunathapuram Gram Panchayat), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1621 ஆகும். இவர்களில் பெண்கள் 823 பேரும் ஆண்கள் 798 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நெ. பாசுகர் ராவ்
'''நெ. பாசுகர் ராவ்''' ஒடிசா மாநிலத்தைச் சேர்ந்த இந்திய அரசியல்வாதி ஆவார். இவர் பிஜு ஜனதா தளத்தின் தலைவர். இவரது சொந்த ஊர் ராயகடா. இவர் ஒடிசா மாநில திட்டக் குழுவின் துணைத் தலைவராகவும், தொழிலதிபராகவும் உள்ளார்.
2016-ல், இவர் இரு ஆண்டுகளுக்கு ஒருமுறை நடக்கும் மாநிலங்களவைத் தேர்தலுக்கான பிஜூ ஜனதா தளத்தின் வேட்பாளராக இருந்தார். இவர் பிரசன்னா ஆச்சார்யா மற்றும் பிஷ்ணு சரண் தாசு உடன் போட்டியின்றி தேர்ந்தெடுக்கப்பட்டார். சூலை 1953-ல் பிறந்த இவர் 2008-ல் தமிழ்நாடு காரைக்குடி, அழகப்பா பல்கலைக்கழகத்தில் இளம் வணிகவியல் பட்டப்படிப்பை முடித்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:1953 பிறப்புகள் பகுப்பு:மாநிலங்களவை உறுப்பினர்கள்
கல்லீரல்நோய் மூளைக்கோளாறு
கல்லீரல்நோய் மூளைக்கோளாறு  (Hepatic encephalopathy) அல்லது ஈரல்சிரையமைப்பு மூளைக்கோளாறு (portosystemic encephalopathy) என்பது கல்லீரல் செயலிழப்பால் மனக்குழப்பம், சுய உணர்வுநிலை தடுமாற்றம் ,ஆழ்துயில் என்பன தோன்றுவதைக் குறிக்கிறது. இதன் முற்றிய நிலைகளில் ஈரல் ஆழ்துயில் அல்லது கோமா எப்பாடிகம் என அழைக்கப்படுகின்றது. இறுதியில் மரணமும் நேரிடலாம்.
கல்லீரலினால் வழமையாக நீக்கப்படும் நச்சுப்பொருட்கள் அதன் செயலிழப்பால் குருதியோட்டத்தில் அதிகரிப்பதனால் இந்த நிலைமை ஏற்படுகிறது. கல்லீரலின் செயல்பாட்டுக் குறைவும் இந்நிலைக்கான மாற்றுக் காரணங்கள் இல்லாத நிலையும் கொண்டு இந்த நோய் அறுதியிடப்படுகிறது. குருதிச் சோதனைகளில் அம்மோனியா கூடுதளளவில் காணப்படுவதும் அறுதியிடலுக்குத் துணை புரிகிறது. கூடவே நிகழும் ஏதேனும் நோய்த்தொற்று அல்லது மலச்சிக்கல் மூலம் இந்தத் தாக்குதல்கள் தூண்டப்படுகின்றன.
இந்த நோய் நிலைமை சிகிட்சை மூலம் மீளக்கூடியது. குடலில் நச்சுப்பொருட்கள் உற்பத்தியாகாது தடுப்பதன் மூலம் சிகிட்சை அளிக்கப்படுகிறது. பொதுவாக லாக்டோலோசு என்ற மலமிளக்கிகளைக் கொண்டோ அல்லது உள்வாங்காத நுண்ணுயிர் எதிர்ப்பிகள் கொண்டோ இவ்வாறு தடுக்கப்படுகிறது. இதைத் தவிர, அடிப்படையான காரணங்களுக்கு கொடுக்கப்படும் மருத்துவமும் நோய் அறிகுறிகளைக் குறைக்க உதவும். கடிய கல்லீரல் செயலிழப்பு போன்ற சில நேரங்களில் கல்லீரல் நோய் மூளைக்கோளாறு தோன்றுதல் மாற்றுக் கல்லீரல் சிகிட்சைக்கான தேவையை அறிவிப்பதாக அமையும்.
மேற்கோள்கள்
பகுப்பு:நரம்பியல் நோய்கள் பகுப்பு:சமிபாட்டுத் தொகுதி நோய்கள்
ஜம்மு மாவட்டம்
ஜம்மு மாவட்டம், இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். ஜம்மு மாவட்டத்தின் தலைமையிடமான ஜம்மு நகரம், ஜம்மு காஷ்மீர் மாநிலத்தின் குளிர்கால தலைநகரமாக விளங்குகிறது. இம்மாவட்டத்தின் தலைமையிடமான ஜம்மு நகரத்திலிருந்து 58 கிலோ மீட்டர் தொலைவில்  புகழ்பெற்ற வைஷ்ணவ தேவி அம்மன் மலைக் கோயிலும்,  மாநிலத் தலைநகரம் காஷ்மீர்  294 கிலோ மீட்டர் தொலைவிலும், இந்தியத் தலைநகர் புதுதில்லி 602 கிலோ மீட்டர் தொலைவிலும் அமைந்துள்ளது.
ஜம்மு காஷ்மீர் மாநிலத்தின் அதிக மக்கள் தொகை கொண்ட மாவட்டமாக ஜம்மு மாவட்டம் உள்ளது. ஜம்மு மாவட்டத்தில் பாயும் ஆறுகளில் தாவி ஆறும் ஒன்றாகும்.
மாவட்ட எல்லைகள்
2,342 சதுர கிலோ மீட்டர் கொண்ட ஜம்மு மாவட்டத்தின் வடக்கே ரஜௌரி மாவட்டமும், வடகிழக்கில், கிழக்கே உதம்பூர் மாவட்டமும், மேற்கே ஆசாத் காஷ்மீரும் தெற்கே பாகிஸ்தானும் எல்லைகளாக அமைந்துள்ளன. ஜம்மு காஷ்மீர் மாநிலத்தின் அதிக மக்கள் தொகை கொண்ட மாவட்டமாக ஜம்மு மாவட்டம் உள்ளது.
மாவட்ட நிர்வாகம்
ஜம்மு மாவட்டம் அக்னூர், பிஷ்னா, ஜம்மு மற்றும் இரண்வீர்சிங் புரம் என நான்கு வருவாய் வட்டங்கள் கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, ஜம்மு மாவட்ட மக்கள் தொகை 15,29,958 ஆக உள்ளது. அதில் ஆண்கள் 8,13,821; ஆகவும் பெண்கள் 716,137  ஆகவும் உள்ளனர்.
மக்கள் தொகை அடர்த்தி, ஒரு சதுர கிலோ மீட்டருக்கு 653 ஆக உள்ளது. பாலின விகிதம் ஆயிரம் ஆண்களுக்கு 880 பெண்கள் உள்ளனர். சராசரி எழுத்தறிவு விகிதம் 83.45 விழுக்காடாக உள்ளது. அதில் ஆண்கள் எழுத்தறிவு விகிதம் 89.08%  ஆகவும், பெண்கள் எழுத்தறிவு விகிதம்  77.13% ஆகவும் உள்ளது. மொத்த மக்கள் தொகையில் ஆறு வயதிற்குட்பட்டவர்கள் 10.94% ஆக உள்ளது.
பேருந்து
தேசிய நெடுஞ்சாலை 1எ ஜம்மு மாவட்டம் ஜம்மு காஷ்மீர் மாநிலத்தின் அனைத்து நகரங்களுடன் இணைக்கிறது. மேலும் புதுதில்லி, சண்டிகர் ஆகிய நகரங்களுக்கு பேருந்து வசதிகள் உள்ளன.
விமானம்
ஜம்மு வானூர்தி நிலையத்திலிருந்து புதுதில்லி, ஸ்ரீநகர், லே, மும்பை, புணே, அகமதாபாத், கோவா, சென்னை, கொல்கத்தா, ஹைதராபாத், கொச்சி, குவாஹாத்தி மற்றும் பெங்களூரு போன்ற முக்கிய நகரங்களுக்குச் செல்ல விமான வசதிகள் உள்ளது.
சுற்றுலா தலங்கள்
ஜம்மு மாவட்டத்தில் சமயம் சார்ந்த மற்றும் பொதுவாக பார்க்க வேண்டிய தலங்களில், ரகுநாத் கோவில், சிவகோரி, வைஷ்ணவ தேவி ஆலயம், புர்மண்டல், நந்தினி விலங்குகள் சரணாலயம், மானஸ்பல் ஏரி, பஹு கோட்டை, பீர் கோ குகை முக்கியமானவைகள்.
சமயம்
ஜம்மு மாவட்டத்தில் பெரும்பான்மையான சமயத்தவர்களாக இந்து சமயத்தினர் 84.27%, சீக்கியர்கள் 7.47%, இசுலாமியர்கள் 7.03%, கிறித்தவர்கள் 0.79%, மற்றவர்கள் 0.45% ஆகவும் உள்ளனர்.
செம்புறழ் புரிசை
இதன் அகழியில் முதலைகள் இருந்தன. இரவில் காவல் புரியும் வீரனின் கையிலிருந்த விளக்கொளி அகழி நீரில் விழ, அதனைத் தனக்குக் கிடைத்த இரை என்று முதலை பாயும் என்று புலவர் இதன் அகழியைப் பற்றிக் குறிப்பிட்டுள்ளார்.
மேற்கோள் குறிப்பு
பகுப்பு:சங்ககால அரசியல்
சிறைகுளம் ஊராட்சி
சிறைகுளம் ஊராட்சி (Siraikulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கடலாடி வட்டத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2351 பேர் ஆவர். இவர்களில் பெண்கள் 1168 பேரும் ஆண்கள் 1183 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கௌதம புத்தர்
கௌதம புத்தர் (Gautama Buddha) என்பவர் கி.மு 563க்கும், கி.மு 483க்கும் இடையில் வாழ்ந்தவர். இவரை அடிப்படையாகக் கொண்டு பௌத்த சமயம் உருவாக்கப்பட்டது. இவர் கிறித்து பிறப்பதற்கு ஆறு நூற்றாண்டுகளுக்கு முன்பே வாழ்ந்திருக்கலாம் என்ற நம்பிக்கையை உறுதிப்படுத்தக்கூடிய, ஒரு பழமையான பௌத்த வழிபாட்டுத் தலத்தை தாம் கண்டறிந்துள்ளதாக நேபாளத்தில் உள்ள அகழ்வாய்வாளர்கள் தெரிவித்துள்ளனர். இவரது இயற்பெயர் “சித்தார்த்த கௌதமர்” என்பதாகும். பின்னர் இவர் ஞானம் பெற்று புத்தர் (ஞானம் பெற்றவர்) ஆனார். இவர் "சாக்கிய முனி" என்றும் அழைக்கப்பட்டார்.
புத்த சமயத்தின் மிகவும் முக்கியமானவரென்ற வகையில், கோதமருடைய வாழ்க்கையையும், வழி காட்டல்களையும், துறவிமட விதிகளையுமே, கோதமரின் மறைவுக்குப்பின், சுருக்கி பௌத்த பிக்குகள் மனனம் செய்துவந்தார்கள். அவற்றுள் மிக முக்கியமானதாக தம்மபதம் விளங்குகிறது, பிற மத நூல்களைப் போன்று அல்லாமல் இந்நூல் மக்களின் சாதாரண பேச்சு வழக்கில் உருவாக்கப்பட்டது. மேலும் எளிய நடை இதன் சிறப்பம்சம் ஆகும். குரு - சீட பரம்பரையூடாக வாய்மொழி மூலம் கடத்தப்பட்டு வந்த இத்தகவல்கள், 100 வருடங்களுக்குப் பின்னர் திரிபிடகம் என்று வழங்கப்படும் நூலாக எழுத்துவடிவம் பெற்றது.
புத்தரின் வரலாறு
right|250px|thumb|[[மாயாதேவி கோயில், லும்பினி, நேபாளம்]] சித்தார்த்த கௌதமர், இன்றைய நேபாளத்திலுள்ள, லும்பினி என்னுமிடத்தில், மே மாதத்துப் பூரணை தினத்தில் பிறந்தார். மாயா இவரது தாயார். இவரின் பிறப்புக் கொண்டாட்டத்தின் போது சமுகந்தந்த ஞானியொருவர், சித்தாத்தர் ஒரு பெரிய அரசனாக அல்லது ஒரு ஞானியாக வருவாரென்று எதிர்வு கூறினார். இவர் பிறப்பதற்கு முன்னரே இவரது தாயாரின் கனவில் ஒரு வெள்ளை யானை மீது தான் பயணிப்பதாகவும், அதில் வெள்ளைத் தாமரை சுமந்து செல்வதாகவும் கனவில் தோன்றியது. கோதமர் பிறந்த ஏழாவது நாளே அவரது அன்னை இறந்தார். எனவே இவரை இவரது தாயின் தங்கையும், சிற்றனையுமான மகாபிரஜாபதி கௌதமி வளர்த்தார்.
சித்தாத்தர், தனது 16வது வயதில் யசோதரையை மணந்தார். பிறகு இருவரும் ஒரு ஆண் மகனைப் பெற்றெடுத்தனர். அவனது பெயர் ராகுலன். சித்தாத்தருக்குத் தேவையான அனைத்து வசதிகளையும் அவர் தந்தை ஏற்படுத்தித் தந்தார். வெளியுலகைப் பற்றி அறிந்து கொள்ளாமல் அரண்மனை வசதிகளை அனுபவிப்பதிலேயே தன் நேரத்தை செலவிட்டார் சித்தாத்தர்.
அவரது 29 ஆவது வயதில் தனது வாழ்க்கையைப் பற்றி யோசிக்கும் தருணம் வாய்க்கப் பெற்றார். ஒருமுறை உதவியாளரொருவருடன் வெளியே சென்றபோது, நான்கு காட்சிகளைக் காண நேர்ந்தது. அவை;
கானகம் நோக்கிச் சென்ற சித்தாத்தர், அப்போதைய வழக்கப்படி பட்டினி கிடந்து பல நாட்கள் குளிக்காமல் யோக நெறியில் தவத்தில் அமர்ந்தார். இவரின் தவத்தைக் கண்டு சில சீடர்கள் அவருக்குக் கிடைத்தனர்.
வாரணாசி அருகே உள்ள சாரநாத் எனும் இடத்தில் முதன் முறையாக ஐவரைச் சீடர்களாக ஏற்றுக்கொண்டு அவர்கட்கு நல்லறம் புகட்டினார். இந்நிகழ்ச்சி தம்மச் சக்கரப் பிரவாத்தனம் அல்லது அறவாழி உருட்டுதல் என புத்தச் சமய நூல்களில் அழைக்கப்படும்.
பலநாட்கள் கழித்து ஒரு இசைக்கலைஞன் அவர் தவம் புரிந்து கொண்டு இருந்த வழியாகச் சென்ற போது, தனது சீடனிடம் யாழ் பற்றியும் அதன் நுணுக்கம் பற்றியும் கூறிச் சென்றான். “ஒரு நாணை யாழில் இணைக்கும் பொழுது அதை அதிகமாக இழுத்துக் கட்டினால் நாண் அறுந்து விடும் என்றும், மிகத் தளர்வாகக் கட்டினால் இசை மீட்ட முடியாது என்றும் கூறிக் கொண்டு சென்றான்". சித்தாத்தாவின் அறிவு அப்போது வேலை செய்ய ஆரம்பித்தது. தனது கடந்த காலத்தில் போதையிலும், பெண் போகத்திலும், செல்வச் செழிப்பிலும் வாழ்ந்த தான் இப்போது அதற்கு மிக மாறாக தன்னை வருத்திக் கொண்டு இருக்கிறேன் என்றும், இதே நிலை நீடிக்குமானால் தனது உடல் இறந்து விடும் என்றும்; தான் தேடி வந்த ஞானம் அடையும் முன்னமே தான் இறந்து விடுவோம் என்றும் உணர்ந்தார். எனவே கடுந்தவம் இருப்பதைக் கைவிட எண்ணினார். எனவே அதிக போக வாழ்க்கை, ஞானத்தினைக் கொண்டுவராது என்றும், மிக நெடிய தவமும் ஞானத்தினைக் கொண்டு வராது என்றும், நெடிய தவம் இருந்தால் இவ்வுடல் அழிந்து விடும் என்றும் யோசிக்கத் தொடங்கினார்.
எனவே முதன் முறையாக அவர் அருகே இருந்த ஆற்றில் சென்று குளிக்க வேண்டுமென முடிவு செய்தார். ஆற்றில் இறங்கும் பொழுது அந்த ஆற்றின் இழுப்பைத் தன்னால் ஈடு கொடுக்க முடியாமையை உணர்ந்தார். அவ்வாறு ஆற்றில் குளித்து விட்டு வரும் பொழுது, அங்கே இருந்த ஒரு மாடு மேய்க்கும் சிறுமி இவரின் நிலையைக் கண்டு தான் கொண்டு வந்த சோற்றை அவருக்கு ஊட்டி விட்டார்.
தனது 35ஆம் வயதில், இந்தியாவின் தற்போதைய பீகார் மாநிலத்தில் உள்ள கயை எனும் இடத்தில் சுஜாதை என்பவளிடம் மோர் வாங்கிக் குடித்துவிட்டு போதி மரத்தினடியில் அமர்ந்த சித்தாத்தர், ஞான நிலை அடையும் வரை அந்த இடத்தை விட்டு எழுந்திராமல் நிகழ்வுகளைக் கவனிப்பது என தீர்மானித்தார். ஒரு வாரம் தனது மிக நுண்ணிய கவனிப்பின் பலனாக முதன் முறையாகக் கவலைக்கும், துன்பத்திற்குமான காரணம் பற்றியும், தான் முதன் முறையாக மிக மகிழ்ச்சியாக அப்போது இருப்பதையும் உணர்ந்தார். புரிந்துணர்வே ஞானத்தின் அடிக்கல் என்பதை உணர்ந்தார்.
அவரது வாழ்க்கையின் அடுத்த 45 ஆண்டுகளில் பலர் அவரைப் பின்பற்றி அவரது சீடர்கள் ஆயினர்.
இறப்பு
கோதம புத்தர் குசிநகர த்துக்குச் செல்லும் வழியில் பாவாவில் உள்ள மாந்தோப்புக்குச் சென்றபோது அவரது கடைசி உணவான ஸூகர மத்தவத்தை (பன்றி இறைச்சி) அவருக்குப் பிச்சையாக அளித்த ஸுந்த கம்மாரபுத்த ஒரு கம்மாளர் மகன் ஆவார். ஸுந்தவின் பிச்சையை சாப்பிட்ட சிறிது நேரத்திலேயே, புத்தர் கொடிய ரத்த பேதியால் அவதிப்பட்டார். உயர் புரத (இறைச்சி) உணவின் காரணமாக இந்த நிலை க்ளோஸ்ட்ரிடியல் நெக்ரோடைசிங் என்டரிடிஸாக இருந்திருக்கலாம். மாமிசம் தேரவாத த்தில் உயர் நிலையில் உள்ள பிக்குகளை மதிக்கும் அடையாளமாக பிச்சையாக வழங்கப்படுகிறது.
பரிநிர்வாணத்திற்குள் நுழைவதற்கு முன், புத்தர் ஆனந்தரிடம் ஸுந்தவைப் பார்க்கச் சொன்னார். மேலும் அவரது உணவுக்கும் அவர் நோய்வாய்ப்பட்டதற்கும் எந்தத் தொடர்பும் இல்லை என்றும், அதனால் எந்தப் பழியோ வருத்தமோ உணர வேண்டாம் என்றும் கூறினார்; மாறாக, ததாகதவுக்கு மரணம் அடையும் முன் அவரது கடைசி உணவை வழங்குவது, புத்தத்தை அடைவதற்கு முன் அவரது முதல் உணவை அவருக்கு வழங்குவதற்கு சமமான பலனைத் தந்தது, இதனால் அவர் மகிழ்ச்சியடைய வேண்டும் என்றும் கூறினார்.
பெயர் விளக்கம்
சித்தார்த்தர், மெய்ஞானம் பெற்றது "புத்தர்" அல்லது ஒளிபெற்றவர் என்றும் "ததாகதர்" (உண்மையை அறிந்தவர்) என்றும், சாக்கிய முனி அல்லது சாக்கிய வம்சத்து முனிவர் என்றும் பல பெயர்களால் அழைக்கப்பட்டார்.
"புத்தன்" என்ற சொல்லுக்கு "விழித்தெழுந்தவன்", "ஒளியினைக் கண்டவன்" என்று பொருள் ஆகும். தன் ஆசையையும், அகந்தையையும் புத்தர் வெற்றி கொண்டார். "தான்", "தனது" என்ற நிலையிலிருந்து விலகினார். இதையே "விடுதலை" அல்லது "நிர்வாண நிலை" என்றுரைப்பர்.
வரலாற்று ரீதியான சித்தார்த்த கௌதமர்
புத்தரின் வாழ்க்கையின் வரலாற்று உண்மைகள் குறித்து தகுதியற்ற கூற்றுக்களைக் கூற அறிஞர்கள் தயங்குகிறார்கள். பெரும்பாலானவர்கள் புத்தர் வாழ்ந்து, பயிற்றுவித்து, மகாஜனபத சகாப்தத்தின் போது பிம்பிசாரரின் (c. 558, அல்லது அண். கி. மு. 400) ஆட்சியின் போது துறவற ஒழுங்கை நிறுவினார் என்பதை ஒத்துக் கொள்கின்றனர். பிம்பிசாரர் மகத நாட்டின் ஆட்சியாளர் ஆவார். அஜாதசத்ருவின் ஆட்சியின் ஆரம்ப காலங்களின் போது புத்தர் இறந்தார். அஜாதசத்ரு பிம்பிசாரருக்கு பிறகு ஆட்சிக்கு வந்தார். இவ்வாறாக சமண தீர்த்தங்கரரான மகாவீரருக்குப் பிந்தைய காலத்தில் புத்தர் வாழ்ந்தார். "பிறப்பு, முதிர்ச்சி, துறவு, தேடல், விழிப்புணர்வு மற்றும் விடுதலை, கற்பித்தல், இறப்பு" ஆகியவற்றின் பொதுவான வரிசை பரவலாக ஏற்றுக்கொள்ளப்பட்டாலும், பாரம்பரிய சுயசரிதைகளில் உள்ள பல விவரங்களின் உண்மைத்தன்மை பற்றி குறைவான அளவே ஒருமித்த கருத்து உள்ளது.